bluuebunny/crossref_metadata_2025 huggingface dataset:
Επίδραση του νερού στην ευστάθεια των πρανών και διερεύνηση νέων τεχνικών αποστράγγισης
Authors: Τζαρούχη Σοφία
Published: August 2021

Ο στόχος της έρευνας μας ήταν η διερεύνηση της δυνατότητας αποστράγγισης φυσικών και τεχνικών εδαφικών πρανών που κατολισθαίνουν με τη βοήθεια εκτέλεσης αποστραγγιστικών έργων που λειτουργούν χωρίς την κατανάλωση ενέργειας και συμβάλλουν ουσιαστικά στη σταθεροποίησή τους. Η μεθοδολογία που ακολουθήσαμε για την εκπόνηση της διατριβής ξεκίνησε με τη θεωρητική προσέγγιση του προβλήματος αποστράγγισης των κατολισθήσεων σε εδαφικές περιοχές. Εν συνεχεία ερευνήσαμε τη λειτουργία, τις γενικές παραδοχές εφαρμογής και τη μεθοδολογία κατασκευής των νέων τεχνικών αποστράγγισης, δηλαδή των Χαλικοπάσσαλων στράγγισης. Υπολογίσαμε τη διάταξης τους (είτε σε μορφή καννάβου, είτε σε γραμμική διάταξη). Παρακολουθήσαμε τη λειτουργίας τους, δηλαδή εφαρμόσαμε τα αποτελέσματα της έρευνας μας σε δύο περιοχές, στα τμήματα: 1.1.3. (Λυκοπόδι – Μακρυχώρα) και 3.1. (Περιστέρι – Ανθοχώρι), της Εγνατίας Οδού, με ακόρεστο υπόβαθρο ασβεστολιθικό και χαλαρά ιζήματα παλαιοκοίτης, αντίστοιχα. Αξιολογήσαμε τα αποτελέσματα της έρευνας μας, καταλήγοντας σε συμπεράσματα, μεταξύ των οποίων: 1. Οι χαλικοπάσσαλοι στράγγισης είτε πρόκειται για μια μικρής έκτασης κατολίσθηση, είτε για εκτεταμένη κατολίσθηση, με παρουσία υψηλής υδροφορίας εντός των υλικών που τη δομούν και υποκείμενο ακόρεστο διαπερατό στρώμα, επιτυγχάνουν την αποστράγγιση των υλικών κατολίσθησης στο διαπερατό αυτό υπόβαθρο, με συνεχή μείωση της πίεσης των πόρων και μειώσεις των εδαφικών κινήσεων στα κλισιόμετρα, οπότε αρχή σταθεροποίησης της κατολίσθησης. 2. Η αποστράγγιση σε περιοχή κατολίσθησης με ασβεστολιθικό υπόβαθρο, που επισημαίνονται αστοχίες σε διάφορες θέσεις χωρίς την υδραυλική τους επικοινωνία, επιτυγχάνεται με την εφαρμογή ομάδων Χαλικοπασσάλων στράγγισης. 3. Στην περίπτωση υποκείμενης ποτάμιας αναβαθμίδας οι χαλικοπάσσαλοι στράγγισης επιτυγχάνουν μεγαλύτερη μείωση της πίεσης των πόρων, εντός της μάζας των υλικών της κατολίσθησης, όσο μειώνεται η απόσταση των φρεάτων και όσο μεγαλώνει το βάθος, μέσα στη μάζα των υλικών της κατολίσθησης. 5. Τέλος τα αποστραγγιστικά αυτά έργα στις περιοχές που εκδηλώνονται επαναλαμβανόμενα κατολισθητικά επεισόδια και καταλαμβάνουν μεγάλη έκταση συμβάλλουν σε μεγαλύτερο βαθμό έναντι άλλων μέτρων, στη σταθεροποίηση της κατάστασης και στην περαιτέρω αποκατάσταση της ισορροπίας.
Πειραματική και θεωρητική μελέτη της τοπικής εδαφικής ενίσχυσης με τη χρήση δεδομένων μικροθορύβου και γεωφυσικών μετρήσεων πεδίου
Authors: Παπαδόπουλος Ηλίας
Published: August 2021

Στόχος της διατριβής είναι η μελέτη της εδαφικής απόκρισης των επιφανειακών σχηματισμών της περιοχής των Χανίων με τη χρήση σεισμικών καταγραφών (εδαφικού θορύβου και καταγραφών σεισμών). Στο πρώτο κεφάλαιο γίνεται μια εισαγωγική αναφορά στη φύση του εδαφικού θορύβου και στις μεθόδους και τεχνικές που έχουν αναπτυχθεί ως τώρα για τη μελέτη των τοπικών εδαφικών συνθηκών. Ακολουθεί η παρουσίαση της γεωλογικής δομής της περιοχής ενδιαφέροντος και μια συνοπτική αναφορά σε παλαιότερες σχετικές μελέτες στην περιοχή. Στο δεύτερο κεφάλαιο περιγράφεται αναλυτικά η μέθοδος του φασματικού λόγου της οριζόντιας προς την κατακόρυφη συνιστώσα του εδαφικού θορύβου και η εφαρμογή της στην περιοχή έρευνας. Τα αποτελέσματα δείχνουν την ύπαρξη δύο συχνοτήτων ενίσχυσης, συνδέοντας την υψηλότερη συχνότητα ενίσχυσης με το πάχος των επιφανειακότερων Τεταρτογενών σχηματισμών, και πιθανά τη χαμηλότερη συχνότητα με την αντίθεση ανάμεσα στο γεωλογικό υπόβαθρο και το σύνολο Νεογενών-Τεταρτογενών ιζηματογενών σχηματισμών. Στο τρίτο κεφάλαιο αναλύεται η μέθοδος συχνότητας-κυματαρίθμου που εφαρμόστηκε σε δεδομένα εδαφικού θορύβου που ελήφθησαν με τη μέθοδο των ειδικών διατάξεων σεισμομέτρων. Γίνεται παρουσίαση του λογισμικού επεξεργασίας και των οργάνων μέτρησης. Τα αποτελέσματα της κατανομής της ταχύτητας διάδοσης των εγκαρσίων κυμάτων συνθέτονται για να προκύψουν ψευδοδισδιάστατοι χωρικοί χάρτες για την περιοχή έρευνας, αποκαλύπτοντας κατανομές ταχύτητας σε πολύ καλή συμφωνία με την επιφανειακή γεωλογία. Στο τέταρτο κεφάλαιο παρουσιάζονται οι μέθοδοι του κλασσικού φασματικού λόγου και του φασματικού λόγου της οριζόντιας προς την κατακόρυφη συνιστώσα δεδομένων ασθενούς σεισμικής κίνησης για τον υπολογισμό της συνάρτησης μεταφοράς. Ακολουθεί η παρουσίαση των τεχνικών προσομοίωσης της σεισμικής κίνησης από ισχυρή σημειακή πηγή ή από σύνολο ασθενών μηχανικών πηγών, και η παραγωγή συνθετικών καταγραφών με σκοπό τον υπολογισμό της θεωρητικής συνάρτησης μεταφοράς, και σύγκριση τους με τα πειραματικά αποτελέσματα. Οι προσομοιώσεις οδηγούν σε ποσοτική ερμηνεία των αποτελεσμάτων που παρουσιάζονται στα δύο προηγούμενα κεφάλαια και υποστηρίζουν το προτεινόμενο μοντέλο δομής. Στο τελευταίο κεφάλαιο γίνεται σύνοψη και σύνθεση των αποτελεσμάτων για τη εξαγωγή των γενικών συμπερασμάτων για την επίδραση των τοπικών εδαφικών συνθηκών στη σεισμική κίνηση, αλλά και την τρισδιάστατη κατανομής της ταχύτητας διάδοσης των εγκαρσίων κυμάτων, και διατυπώνονται οι πιθανοί μελλοντικοί στόχοι έρευνας.
Αυτόνομες και μη αυτόνομες δομικά εικόνες
Authors: Τρανός Τριαντάφυλλος
Published: August 2021

Με την υπόθεση εργασίας προσπάθησα να δείξω ότι: είτε σε ένα σχολείο που απευθύνεται σε ανηλίκους με ένα ειδικό πρόγραμμα είτε σε ενηλίκους με ένα διαφορετικής τάξης ειδικό πρόγραμμα μπορούμε να οξύνουμε τους αισθησιοκρατικά τους κριτήρια με τους εξής στόχους. Α. Την κριτική αντίδραση των εκπαιδευομένων απέναντι στο ανιεράρχητο κύμα οπτικής πληροφορίας που τους κατακλύζει μέσω της διαφήμισης, του διαδικτύου, των «social media» και του «main stream cinema». B. Tην εκπαίδευση στην ικανότητα ελέγχου των άμεσων θυμικών αντιδράσεων που όλα τα παραπάνω εκμαιεύουν. Γ. Την επεξεργασία ενός εμπεριστατωμένου, ολοκληρωμένου «παιδευσιακού ordino» που να στηρίζεται σε σύγχρονα νευροφυσιολογικά δεδομένα ώστε και μελλοντικά ο εκπαιδευόμενος να μπορεί να συνδιαχειρίζεται όμορα γνωστικά πεδία όπως το μέχρι τούδε ισχύον εννοιοκρατικό παιδευσιακό μοντέλο δεν του επιτρέπει να κάνει. Εν προκειμένω εξετάζω τα δεδομένα εφαρμογής του οπτικού γραμματισμού στο Σχολείο Δεύτερης Ευκαιρίας με «target group» εκπαιδευόμενους ηλικίας 18-52 ετών πολυπολιτισμικής προέλευσης. Οι προϋποθέσεις μου είναι δύο: Α. Οι εκπαιδευόμενοι έχουν μια τυπική εννοιοκρατική παιδεία με μοντέλο του 19ου αιώνα (όπως οι περισσότεροι στην χώρα μας και στην Ανατολική Ευρώπη) και είναι περισσότερο έτοιμοι να στραφούν προς μία εντυπωσιακή αφήγηση (οπτική η ακουστική) παρά προς το ενεργώς παρατηρείν (look at). B. Οι εκπαιδευόμενοι δεν έχουν υπόβαθρο τεχνικών παρατήρησης της φύσης η ενός μοντέλου χάνοντας έτσι όλο και περισσότερο την αίσθηση της πραγματικής πραγματικότητας καθώς αυτή αντικαθίσταται όλο και περισσότερο από προσομοιώσεις («simulacra»). Έξω από τα Α και Β έχω να αντιμετωπίσω τις αντιστάσεις ενός ασαφούς «Ζeitgeist» χωρίς προφανείς αμφιμονοσήμαντες αντιστοιχίες μεταξύ γεγονότων («facts») και εξηγήσεων. Η μέθοδος που επιλέγω είναι η πρωτογενής κατασκευή αισθητικών αντικειμένων από ακατέργαστα βιομηχανικά υλικά και η μετέπειτα φορμαλιστική σύγκρισή τους με έργα τέχνης και παρόμοιες διαφημίσεις. Έτσι δεν αγόμεθα από την τέχνη στο τεχνούργημα («art craft») αλλά αντίστροφα από την βιωματική εμπειρία στο αίτημα ειδικής παρατήρησης που προϋποθέτει το έργο τέχνης. Tα σύγχρονα νευροφυσιολογικά δεδομένα πιστοποιούν πως αναγνωρίζουμε κατά προτεραιότητα d/t το «σκληρό» περίγραμμα από την αναγνώριση του συμπαγούς και του όγκου. Έτσι η εισαγωγή τέτοιων παρατηρησιακών μεθόδων που αφορούν σε διαφημιστικές εικόνες ή στις πολλαπλές και ευτελισμένες εκτυπώσεις της εφήμερης μεταμοντέρνας αντίληψης οδηγούν σε όξυνση της κριτικής στάσης όχι τόσο ως προς την αφήγηση αλλά ως προς την μορφή. Εδώ ακριβώς μπορούμε να εισάγουμε σε ένα εκπαιδευτικό «ordino» όλο το ζήτημα ταύτισης μορφής και περιεχομένου («causa formalis» «causa ponens»).
Mobile governement models and applications of the municipalities information systems services
Authors: Ζάρμπου Θεοδώρα
Published: August 2021

The mobile local government services topic is an area that needs relentless attention and continuous steps towards its improvement taking advantage of the new technologies. Mobile technologies help in advancing municipal information systems, providing the citizens with the opportunity to perform easily routine transactions through their mobile devices anywhere-anytime.In order to have sustainable and useful mobile G2C information systems services, there is high need to successfully integrate the mobile government concept with the business model concept; such concepts could harmonically co-exist and yield fruitful results.This dissertation attempts to provide guidelines that could be used to highlight key tasks, which can steer successful development path through strategic steps and stages integrated into a theoretical framework, the GoMobi framework. To reach this point, there is a number of secondary objectives accomplished including: literature review of the concepts of mobile government and of business models, mapping of existing services, forming of a typology of mobile G2C services, and analysis of their value propositions. The theoretical model (GoMobi) is, finally, validated through case studies conduction.The findings of such dissertation contribute valuably to both theory and practice. The comprehensiveness of the mobile G2C services value propositions and barriers grounded theories, the inclusiveness of the mobile G2C services typology, the completeness of the mapping of the provided mobile G2C services in Greece, the integrity of the conceptual review of the business models dimensions, and the fruitfulness and flexibility of the GoMobi framework development, are innovative aspects in the academic environment. Finally, practitioners interested in entering the mobile government sector can be aware of the sector’s demands, additionally to having a holistic view of how to design, create, communicate, compare, analyze, evaluate, and modify their existing and future business dimensions of provided mobile information systems services.
Η επίδραση των γνωστοποιήσεων στην κατάρτιση των ενοποιημένων οικονομικών καταστάσεων κατά την μετάβαση από τα Ε.Λ.Π στα Δ.Π.Χ.Α.
Authors: Σαμαράς Ιωάννης
Published: August 2021

Η παρούσα διατριβή εξετάζει θέματα που αφορούν στην υποχρεωτική υιοθέτηση τωνΔιεθνών Προτύπων Χρηματοοικονομικής Πληροφόρησης (ΔΠΧΠ) από το σύνολοτων εισηγμένων εταιρειών στο Χρηματιστήριο Αξιών Αθηνών (Χ.Α.Α.), κατά τα έτη2003-2004 (προ-υιοθέτησης περίοδο) και 2005-2012 (μετά-υιοθέτησης περίοδο).Συγκεκριμένα, εξετάστηκε η επίδραση της μετάβασης από το ένα λογιστικό σύστημα(Ελληνικές Γενικές Παραδεκτές Λογιστικές Αρχές) στο άλλο (ΔΛΠ / ΔΠΧΠ), ωςαποτέλεσμα των διαφορών που προέκυψαν κατά τη σύνταξη των πρώτωνοικονομικών καταστάσεων το έτος 2005. Εν συνεχεία η παρούσα μελέτη ερευνά δύοδιαφορετικές πτυχές του εν λόγω σημαντικού γεγονότος. Πρώτον, διερευνά τα άμεσαεπακόλουθα από την αναγκαστική υιοθέτηση των ΔΠΧΠ στις οικονομικέςκαταστάσεις εξαιτίας των σημαντικών λογιστικών διαφοροποιήσεων στην προ-υιοθέτησης περίοδο, κάνοντας χρήση των μεταβατικών καταστάσεων όπωςπροσδιορίζεται από το ΔΠΧΠ 1 «Πρώτη υιοθέτηση των Διεθνών ΠροτύπωνΧρηματοοικονομικής Πληροφόρησης». Δεύτερον, ερευνά τις επιπτώσεις πουπροκύπτουν λόγω της υιοθέτησης των ΔΠΧΠ και τα επακόλουθα αυτής στη σχετικήδίκαιη αξία των λογιστικών αριθμών, μετά την καταγραφή και τον συμψηφισμό τωνενδοεταιρικών συναλλαγών, οι οποίες λαμβάνουν χώρα κατά τη διαδικασίακατάρτισης των ενοποιημένων χρηματοοικονομικών καταστάσεων των ομίλων, όπωςμετακίνηση αγαθών και ανταλλαγή παγίων (Δ.Λ.Π. 27, 28, 31, και Δ.Π.Χ.Π. 3).Η έρευνα επικεντρώνεται σκοπίμως στο πρώτο έτος της αναγκαστικής υιοθέτησηςτων ΔΛΠ/ΔΠΧΠ λόγω της ανεξάρτητης μελέτης αυτών των ζητημάτων καθώς καιτης διερεύνησης των δεσμών μεταξύ αυτών των διαστάσεων.Βασιζόμενοι στην ανάλυση όλων των παραπάνω προέκυψαν τα ακόλουθα.Αναφορικά με το πρώτο επίπεδο της έρευνας διαπιστώθηκε σημαντικός βαθμόςεπίδρασης στις οικονομικές καταστάσεις, μετά την υιοθέτηση των ΔΛΠ / ΔΠΧΠ.Κατά το δεύτερο επίπεδο της ανάλυσης διαπιστώθηκε σημαντική επίδραση τόσο στηνλογιστική αξία των επιχειρήσεων όσο και στα καθαρά κέρδη (κέρδη ανά μετοχή), μεσημαντικές μεταβολές στη σχετική αξία των λογιστικών πληροφοριών μεταξύ τωνδύο περιόδων εξέτασης 2003-2004 και 2005-2012.Στηριζόμενοι στα αποτελέσματα τα οποία παρήχθησαν μέσω της παραπάνωανάλυσης, καταλήγουμε στο συμπέρασμα ότι η εν λόγω διατριβή συνεισφέρει στη σχετική βιβλιογραφία και στην εφαρμογή μελλοντικών πολιτικών από τα όργαναεπιβολής των πλαισίων. Ταυτόχρονα, προτείνει νέα πεδία μελλοντικής έρευνας, όσοναφορά τις μεθόδους και τους τρόπους επιμέτρησης λογιστικών μεγεθών σεσυνάρτηση με τις υποχρεωτικές γνωστοποιήσεις όπως αυτές επιβάλλονται από ταΔΛΠ / ΔΠΧΠ.
Η σλαβική γλώσσα στη ζωή της Ρουμανικής Εκκλησίας
Authors: Eni Ţugui Iuliana
Published: August 2021

Η παρούσα εργασία έχει ως στόχο να κάνει γνωστό (για πρώτη φορά στον ελληνικό χώρο) το φαινόμενο της παρουσίας της σλαβικής γλώσσας στο ρουμανικό λαό. Για την εκπόνηση της διατριβής χρησιμοποίησα πολλές ιστορικές πηγές και πλούσια βοηθητική βιβλιογραφία, ιδίως από το ρουμανικό χώρο. Η εργασία απαρτίζεται από την Εισαγωγή και δύο μέρη: Η Εισαγωγή έχει ως υπότιτλο: Το κυριλλικό αλφάβητο και η σλαβική γλώσσα - Ιστορικές προϋποθέσεις. Το πρώτο μέρος, Ιστορικά στοιχεία περί των προγόνων του ρουμανικού λαού και περί της παρουσίας της χριστιανικής πίστης σ’ αυτούς. Το δεύτερο μέρος, που αποτελεί και το κύριο θέμα της εργασίας φέρνει τον τίτλο: Η σλαβική γλώσσα και το κυριλλικό αλφάβητο στη ζωή της Ρουμανικής Εκκλησίας. Οι αρχές της πρώτης επαφής των Ρουμάνων με τη σλαβική γλώσσα πραγματοποιήθηκαν πρώτα σε προφορικό επίπεδο και προσδιορίζονται στο τέλος του 6ου αιώνα. Η αρχή της χρήσεως της σλαβικής γραφής με το κυριλλικό αλφάβητο από το ρουμανικό λαό προσδιορίζεται από τους περισσότερους ερευνητές στις αρχές του 10ου αιώνα, δηλαδή κατά το πρώτο Βουλγαρικό Κράτος, που ξεκίνησε υπό του Συμεών του Α' (893-927). Κατά πάσα πιθανότητα ο ρουμανικός λαός υιοθέτησε τη σλαβική γλώσσα, την εκκλησιαστική παράδοση, τη Θεία Λειτουργία και άλλα στοιχεία πολιτικής διοργανώσεως από τους Νότιους Σλάβους, κυρίως από τους Βουλγάρους και ο κύριος λόγος που οδήγησε τους Ρουμάνους να χρησιμοποιούν τη σλαβική γλώσσα ήταν ιστορικο-πολιτικός. Από το 16ο αιώνα στη γραμματεία του ρουμανικού λαού παρατηρείται το φαινόμενο αντικατάστασης της σλαβικής με τη ρουμανική γλώσσα. Αυτό το φαινόμενο πραγματοποιήθηκε σταδιακά και ολοκληρώθηκε προς το τέλος του 17ου αιώνα. Έτσι, η σλαβο-βυζαντινή κουλτούρα υποχωρεί από τη ζωή του ρουμανικού λαού από το 17ο αιώνα, όταν η σλαβική γλώσσα στην Εκκλησία και στο Κράτος αφήνει χώρο για να εκδηλωθεί η εθνική ρουμανική γλώσσα. Στην προσπάθεια αντικατάστασης της σλαβικής γλώσσας έναν καθοριστικό ρόλο είχε ο Ελληνισμός που το 18ο αιώνα έφτασε στη μεγαλύτερη ακμή στις Ρουμανικές Χώρες επί της λεγομένης περιόδου «φαναριωτικής εποχής». Πρέπει να υπογραμμίσουμε όμως ότι το ήθος της ρουμανικής κουλτούρας το 17ου και το 18ου αιώνα έμεινε ορθόδοξο βυζαντινό όπως και το μεσαίωνα. Ακόμη και το αλφάβητο που χρησιμοποιούσε η ρουμανική γλώσσα στη γραφή μέχρι το 19ο αιώνα ήταν το κυριλλικό. Μόνο το 19ο αιώνα γίνεται αισθητή η επιρροή της δυτικής κουλτούρας. Η αλλαγή του κυριλλικού αλφαβήτου με το λατινικό νομιμοποιείται το 1862. Τότε, υπό του Alexandru Ioan Cuza (= Αλεξάνδρου Ιωάννου Κούζα) της ενωμένης Ρουμανίας, το λατινικό αλφάβητο γίνεται το επίσημο αλφάβητο της ρουμανικής γλώσσας. Η ρουμανική γλώσσα διαμορφώθηκε μαζί με το σχηματισμό του ρουμανικού λαού. Είναι η μοναδική άμεση διατηρημένη γλώσσα της προφορικής λατινικής που έχει επικρατήσει αδιάκοπα στις παραδουνάβιες επαρχίες από την περίοδο της ρωμαϊκής αυτοκρατορίας.
Αισθητικές τάσεις, κοινωνικός χώρος και μόδα στην Ελλάδα στα τέλη του 20ου αιώνα
Authors: Πάτση Ευαγγελία
Published: August 2021

Η διατριβή εξετάζει τις θεματικές συλλογές ενδυμάτων που δημιούργησε ο Γιάννης Τσεκλένης εμπνευσμένος από τις εικαστικές και τις εφαρμοσμένες τέχνες, κατά το διάστημα 1965-1991. Παράλληλα εξετάζονται τα έργα τέχνης και τα αντικείμενα τα οποία λειτούργησαν ως πηγή έμπνευσης, η μετάβαση από το αρχικό ερέθισμα στο ένδυμα, το κοινωνικό πλαίσιο, η καινοτομία, η επιχειρηματικότητα, η υποδοχή από τον τύπο, η προβολή του πολιτισμού, η προσωπικότητα και η δημιουργικότητα του Γιάννη Τσεκλένη.
Δημογραφικές όψεις του Πόρου (19ος αιώνας)
Authors: Τόλης Ευάγγελος
Published: August 2021

Η διατριβή εστιάζει στη μελέτη των δημογραφικών τάσεων και χαρακτηριστικών του Πόρου και της απέναντι πελοποννησιακής ακτής κατά τη διάρκεια του 19ου αιώνα, σύμφωνα με τις επίσημες πληθυσμιακές απογραφές του ελληνικού κράτους (συμπεριλαμβανομένων τριών της καποδιστριακής περιόδου), και τα δημοτολόγια και τα βιβλία αποθανόντων του δήμου Τροιζηνίων.
Σχεδιασμός και ανάπτυξη πληροφοριακού συστήματος για την ψηφιακή καταγραφή των αρχείων των κτηματολογικών γραφείων
Authors: Καραρίζου Ευμορφίλη-Λήδα
Published: August 2021

Στη σημερινή εποχή των σύγχρονων τεχνολογιών του διαδικτύου, ταπληροφοριακά συστήματα και τα συστήματα λήψης αποφάσεων αποτελούν κινητήριαδύναμη για τη μετάβαση από τη βιομηχανική κοινωνία στην κοινωνία τωνπληροφοριών. Ολοένα και περισσότερες διαδικασίες της καθημερινότητας μαςτείνουν να αυτοματοποιούνται και να υλοποιούνται σε διαδικτυακό περιβάλλον.H ηλεκτρονική διακυβέρνηση συμβάλλει στον εκσυγχρονισμό και στηναπλοποίηση της γραφειοκρατίας σε περιφερειακό, εθνικό και υπερεθνικό επίπεδο,καθώς επίσης και των δημόσιων υπηρεσιών. Καθορίστηκαν νέοι, πιο ρεαλιστικοίστόχοι στο πρόγραμμα της Κοινωνίας της Πληροφορίας i2010 της ΕυρωπαϊκήςΈνωσης στα πλαίσια της ηλεκτρονικής διακυβέρνησης σε διάφορoυς τομείς. Έναςτέτοιος σημαντικός τομέας είναι το Εθνικό Κτηματολόγιο.Στη σύγχρονη εποχή της εξέλιξης των τεχνολογιών, της ανάπτυξης τωνπληροφοριακών συστημάτων και στα πλαίσια περιορισμού της γραφειοκρατίας στιςσυναλλαγές του πολίτη με τα κτηματολογικά γραφεία απαιτείται αύξηση τηςταχύτητας και απλούστευση των διαδικασιών. H απάντηση στα καθημερινάπροβλήματα είναι η ανάπτυξη ενός πληροφοριακού συστήματος για την ηλεκτρονικήυποβολή όλων των αιτήσεων με όλα τα επισυναπτόμενα έγγραφα, έπειτα απόσάρωση, που θα απαλλάσσει τους συναλλασσομένους από την ταλαιπωρία τηςιδιόχειρης κατάθεσης.Στην παρούσα εργασία σχεδιάσθηκε ένα πληροφοριακό σύστημα όπουεπιλέχθηκαν, για την υλοποίηση της εφαρμογής, τεχνολογίες οι οποίες επιτρέπουν τηνάμεση πρόσβαση του πολίτη στο πληροφοριακό σύστημα των ΚτηματολογικώνΓραφείων, μέσω του διαδικτύου. Χρησιμοποιήθηκαν ολοκληρωμένες λύσειςανάπτυξης εφαρμογών της ORACLE, η οποία είναι από τις πλέον αξιόπιστες εταιρείεςστον συγκεκριμένο χώρο. Πιο συγκεκριμένα, χρησιμοποιήθηκαν : 1) ΒάσηΔεδομένων ORACLE, 2) ORACLE Application Server και 3) Oracle FormsDeveloper 10.Υλοποιήθηκε ένα πλήρες Σύστημα Υποβολής Αιτήσεων, προσβάσιμο μέσωτου Διαδικτύου, το οποίο αποτελείται από: 1) Κεντρικό Παράθυρο Εφαρμογής, 2)Φόρμες Αιτήσεων, 3) Φόρμες Αναζητήσεων, 4) Φόρμες Καταχώρησης Στοιχείων, και5) Φόρμες Διαχείρισης Εφαρμογής. Τα δεδομένα τα οποία υποβάλλονται μέσω των προαναφερθεισών φορμών,διαβιβάζονται μέσω του Application Server στην Βάση Δεδομένων, όπουαποθηκεύονται, ώστε να γίνει η απαραίτητη επεξεργασία τους. Τα δεδομένα αυτάείναι, δυνητικά, διαθέσιμα σε οποιοδήποτε άλλο Σύστημα, το οποίο χρησιμοποιείται ήθα χρησιμοποιηθεί στο μέλλον, από τα Κτηματολογικά Γραφεία.
Το φαινόμενο της υποτροπής
Authors: Γκιτάκος Βασίλειος
Published: August 2021

Στόχος της παρούσας έρευνας είναι η μελέτη του φαινομένου της υποτροπής μετά την ολοκλήρωση της θεραπείας απεξάρτησης σε μια θεραπευτική κοινότητα. Για τον σκοπό αυτό υιοθετεί ποσοτικές και ποιοτικές μεθόδους. Το δείγμα της ποσοτικής ανάλυσης αποτελείται από 198 άτομα ενώ για τις ανάγκες της ποιοτικής ανάλυσης διενεργήθηκαν 42 συνεντεύξεις. Σύμφωνα με τα αποτελέσματα της: 1. Δεν παρατηρούνται στατιστικά σημαντικές διαφορές - μεταξύ όσων υποτροπιάζουν και όσων δεν υποτροπιάζουν - στα κοινωνιοδημογραφικά χαρακτηριστικά αυτών, για μια δεδομένη χρονική περίοδο. 2. Φαίνεται να υπάρχουν διακριτές φάσεις, με ιδιαίτερα χαρακτηριστικά στη διαδρομή προς την υποτροπή. 3. Στην αρχή κάθε υποτροπής φαίνεται να υπάρχει μια απώλεια φυσική ή συμβολική. 4. Τα δύο προηγούμενα επιτρέπουν τον σχεδιασμό εστιασμένων θεραπευτικών παρεμβάσεων με στόχο την πρόληψη της υποτροπής.
Το αντιμικροβιακό πεπτίδιο LL-37 στη στοματική κοιλότητα
Authors: Δαυϊδοπούλου Σωτηρία
Published: August 2021

Το αντιμικροβιακό πεπτίδιο LL-37 αποτελεί σημαντικό μόριο της φυσικής ανοσίας στο στοματικό περιβάλλον. Σκοπός της διδακτορικής διατριβής ήταν ο προσδιορισμός της σιελικής συγκέντρωσης του αντιμικροβιακού πεπτιδίου LL-37 καθώς και η διερεύνηση παραγόντων που πιθανώς σχετίζονται με αυτήν. Για το λόγο αυτό, έγινε λήψη ολικού σάλιου από 203 άτομα, με καλή γενική υγεία 49 ανήλικα υγιή άτομα (1-18 ετών), 76 ενήλικα υγιή άτομα (19-78 ετών), 58 άτομα με χρόνια περιοδοντίτιδα (19-83 ετών), 20 νωδά άτομα (48-85 ετών). Εξετάσθηκαν επίσης 12 ασθενείς με στοματικό ομαλό λειχήνα (46-74 ετών). Η συγκέντρωση του πεπτιδίου στο σάλιο (σε ng/ml) προσδιορίστηκε με την ανοσοενζυμική μέθοδο ELISA. Το πεπτίδιο LL-37 ανιχνεύθηκε σε όλα τα δείγματα σάλιου. Η συγκέντρωση του παρουσίαζε μεγάλη διακύμανση εκτός από την ομάδα των νωδών ατόμων. Στην ομάδα των ανήλικων ατόμων παρατηρήσαμε θετική συσχέτιση με την ηλικία και τον τύπο της οδοντοφυΐας. Επιπλέον, τα παιδιά με υψηλή τερηδονική δραστηριότητα είχαν σημαντικά χαμηλότερα επίπεδα του πεπτιδίου σε σχέση με τα παιδιά που ήταν ελεύθερα τερηδόνας και τα παιδιά με χαμηλή προς μέτρια τερηδονική δραστηριότητα. Τα επίπεδα του πεπτιδίου στο σάλιο δεν διέφεραν μεταξύ της ομάδας των υγιών ενηλίκων (διάμεση τιμή 30,5 ng/ml, εύρος 0,75-285) και της ομάδας των ασθενών με χρόνια περιοδοντίτιδα (διάμεση τιμή 22,52 ng/ml, εύρος 1-207). Τα νωδά άτομα (διάμεση τιμή 1,81 ng/ml, εύρος 0,15-4,4) παρουσίαζαν σημαντικά χαμηλότερα επίπεδα του LL-37 σε σχέση με την ομάδα των υγιών ατόμων και των ατόμων με χρόνια περιοδοντίτιδα. Η ομάδα των ατόμων με ομαλό λειχήνα παρουσίαζε υψηλότερες συγκεντρώσεις του LL-37 (διάμεση τιμή 54,25 ng/ml, εύρος 10,5-760) σε σχέση με αντίστοιχης ηλικίας άτομα χωρίς ομαλό λειχήνα (διάμεση τιμή 33 ng/ml, εύρος 0,75-166), παρόλο που η διαφορά δεν ήταν στατιστικά σημαντική. Τα παραπάνω προσθέτουν νέα γνώση σχετικά με την παρουσία του πεπτιδίου LL-37 στο σάλιο και το ρόλο του στη στοματική κοιλότητα, ενισχύοντας την προοπτική σχετικά με πιθανές μελλοντικές χρήσεις του ως θεραπευτικού παράγοντα ή δείκτη φλεγμονής.
Οι τοιχογραφίες του ναού του Αγίου Αθανασίου του Μουζάκη και η ένταξή τους στη μνημειακή ζωγραφική της Καστοριάς και της ευρύτερης περιοχής (Καστοριά, μείζων Μακεδονία, Β. Ήπειρος)
Authors: Παζαράς Νικόλαος
Published: August 2021

Το θέμα της παρούσας διδακτορικής διατριβής αφορά στις τοιχογραφίες του ναού του Αγίου Αθανασίου του Μουζάκη στην Καστοριά, ο οποίος χτίστηκε και τοιχογραφήθηκε στα 1383/4 από μέλη της αλβανικής οικογένειας Μουζάκη, τελευταίων ηγεμόνων της πόλης πριν από την τουρκική κατάκτηση. Το μνημείο αναγνωρίζεται ως το απαύγασμα μιας περιόδου μεγάλης ακμής και πλούσιας καλλιτεχνικής παραγωγής, που η Καστοριά βιώνει κατά το δεύτερο μισό του 14ου αιώνα. Η μελέτη του χωρίζεται σε τέσσερεις μεγάλες θεματικές ενότητες. Η πρώτη θεματική ενότητα έχει εισαγωγικό χαρακτήρα και περιλαμβάνει τέσσερα κεφάλαια, στα οποία εξετάζονται το ιστορικό πλαίσιο της περιόδου, η τοπογραφία της περιοχής του μνημείου, η αρχιτεκτονική του και τέλος η κτητορική επιγραφή του. Η δεύτερη θεματική ενότητα μελετά την εικονογραφία των παραστάσεων. Στην τρίτη θεματική ενότητα εξετάζονται η τεχνική και η τεχνοτροπία των τοιχογραφιών, σε έξι κεφάλαια που αφορούν στο χρώμα, στην πτυχολογία, στο πλάσιμο της σάρκας, στη σκηνική παρουσία των μεμονωμένων μορφών, στο βάθος και στις μορφές των αφηγηματικών σκηνών. Η τέταρτη και τελευταία θεματική ενότητα περιλαμβάνει άλλα έξι κεφάλαια, που ανασυνθέτουν τα όσα αναλύθηκαν πρωτύτερα. Το πρώτο αναφέρεται στον εσχατολογικό χαρακτήρα της ζωγραφικής του μνημείου, καθώς και στην οιονεί κτητορική παράστασή του, που ενσωματώνεται στη Δέηση του βόρειου τοίχου. Στο δεύτερο κεφάλαιο διατυπώνονται τα συμπεράσματα που αφορούν στα χαρακτηριστικά της τέχνης του ζωγράφου, ο οποίος εντάσσεται σ’ ένα ρεύμα αναβίωσης των αξιών της Παλαιολόγειας Αναγέννησης. Στο τρίτο κεφάλαιο εξετάζεται η διακριτική ενσωμάτωση στις παραστάσεις στοιχείων της ύστερης γοτθικής τέχνης. Στο τέταρτο κεφάλαιο γίνεται αναφορά στην συμμετοχή ενός βοηθού του κύριου ζωγράφου, η παρουσία του οποίου περιορίζεται στο βόρειο τοίχο. Στο πέμπτο κεφάλαιο διατυπώνονται τα συμπεράσματα που αφορούν στους συσχετισμούς της τέχνης του ζωγράφου με εντοίχια σύνολα που του αποδόθηκαν στο παρελθόν, ενώ παράλληλα ο χρωστήρας του αναγνωρίζεται για πρώτη φορά σε άλλα έργα. Στον ζωγράφο αποδίδονται οι προσόψεις του ναού της Παναγίας στο Mali Grad της Μεγάλης Πρέσπας (1368/9), στο ναό του Χριστού Ζωοδότη Borje κοντά στην Κορυτσά (1389/90), καθώς και φορητή εικόνα με τον αρχάγγελο Μιχαήλ από το Μουσείο Μεσαιωνικής Τέχνης της Κορυτσάς. Στο έκτο κεφάλαιο της τελευταίας ενότητας συνοψίζονται οι επιδράσεις της τέχνης του μνημείου στη ζωγραφική μεταγενέστερων χρόνων, της Καστοριάς και όμορων γεωγραφικά περιοχών.
Η λειτουργία των δημοτικών σχολείων στο Ν. Αργολίδας κατά την περίοδο της κατοχής και της εθνικής αντίστασης (1940-1944) και οι αντιλήψεις των εκπαιδευτικών για την περίοδο αυτή
Authors: Παπουτσή Γεωργία
Published: August 2021

Σκοπός της παρούσας μελέτης είναι να διερευνήσει την ισχύουσα εκπαιδευτική πραγματικότητα στα σχολεία της Πρωτοβάθμιας Εκπαίδευσης στο νομό Αργολίδας κατά τη διάρκεια της Κατοχής και της Εθνικής Αντίστασης όσον αφορά στη συχνότητα της σχολικής φοίτησης, στο βαθμό που διδάσκονταν τα μαθήματα που όριζε το Αναλυτικό Πρόγραμμα, στη σχέση ανάμεσα στην ασχολία της οικογένειας και στη μαθητική μετακίνηση, στο βαθμό που οι μαθητές ολοκλήρωναν τη φοίτηση . Για τη μελέτη του αρχειακού μας υλικού χρησιμοποιήσαμε την ιστορική μέθοδο και την τεχνική ανάλυσης περιεχομένου. Προκειμένου να γνωρίσουμε τις αντιλήψεις των δασκάλων και των μαθητών, χρησιμοποιήσαμε ως ερευνητικό εργαλείο τη μη δομημένη συνέντευξη. Μέσα από πολυετή έρευνα διαπιστώσαμε ότι δεν υπήρξε μαθητική μετακίνηση σε καμιά από τις τρεις επαρχίες του νομού, καθώς η οικογένεια ήταν διατροφικά αυτάρκης. Με εντολή του νομάρχη το 1941οργανώθηκαν τα συσσίτια μέσα στην ίδια σχολική μονάδα. Για την εύρυθμη λειτουργία τους μεγάλη ήταν η βοήθεια των εκπαιδευτικών. Τα μαθήματα διδάσκονταν όπως προβλεπόταν από το αναλυτικό πρόγραμμα, με εξαίρεση το έτος 1941. Ο μέσος όρος της σχολικής επίδοσης των μαθητών είναι Καλώς. Τα σχολικά κτήρια στην πλειοψηφία τους δεν επιτάχθηκαν από τους Γερμανούς, με κάποιες εξαιρέσεις, όπως το Δημοτικό Σχολείο Αραχναίου. Οι Επιθεωρητές Δημοτικής Εκπαίδευσης είχαν ζητήσει από τους δασκάλους απόλυτη πειθαρχία στα στρατεύματα κατοχής. Συγκρίνοντας τα σχολεία των επαρχιών και των πόλεων δεν παρατηρούμε σημαντικές αποκλίσεις. Η συχνότητα της σχολικής φοίτησης είχε άμεση εξάρτηση από την κοινωνικοοικονομική κατάσταση και όχι από την πόλη ή την επαρχία στην οποία λειτουργούσε η σχολική μονάδα. Έτσι στο νομό Αργολίδας τόσο στο κέντρο, όσο και στα περίχωρα το μεγαλύτερο ποσοστό ασχολείται με αγροτικές εργασίες, παράγοντας που έχει βαρύνουσα σημασία, επειδή η οικογένεια εξασφάλιζε τα απαραίτητα κι έτσι δεν απαιτείτο η μετακίνηση για την αντιμετώπιση της πείνας. Στην Επαρχία Ναυπλίας παρατηρήθηκε μια μικρή πτώση στη σχολική φοίτηση στο έτος 1941-1942, σε ποσοστό 6, 28%, η οποία όμως δεν εμφανίζεται στα επόμενα δύο έτη 1942-1943 και 1943-1944. Αντιθέτως, το 1942 διαπιστώθηκε μικρή αύξηση του μαθητικού πληθυσμού, σε ποσοστό 7,3%. Εξαίρεση τα Δημοτικά σχολεία Ν. Επιδαύρου και Δημαίνης, στα οποία το 1941-42 τα παιδιά που εγγράφονται και φοιτούσαν ήταν κατά 2% περισσότερα. Στην Επαρχία Άργους παρατηρήθηκε μια μικρή πτώση στη σχολική φοίτηση στο έτος 1941-1942, σε ποσοστό 6, 6 %, η οποία όμως δεν εμφανίστηκε στα επόμενα δύο έτη 1942-1943 και 1943-1944. Αντιθέτως, το 1942 υπήρξε μικρή αύξηση του μαθητικού πληθυσμού, σε ποσοστό 7,9%. Εξαίρεση το Δημοτικό Σχολείο Λάλουκα, στο οποίο η αύξηση του μαθητικού πληθυσμού άγγιξε το 3,5%. Στην Επαρχία Ερμιονίδας παρατηρήθηκε μια μεγαλύτερη απόκλιση της σχολικής φοίτησης σε ποσοστό 16,6% κατά τη διάρκεια του έτους 1941-1942 σε σχέση με τις άλλες δύο επαρχίες.
Κρατικά διευκολυνόμενο επιχειρηματικό έγκλημα
Authors: Γλυμή Μαρία
Published: August 2021

Η διδακτορική διατριβή πραγματεύεται μία καινούργια κατηγορία στη μελέτη των εγκλημάτων των ισχυρών, αυτή του κρατικά διευκολυνόμενου επιχειρηματικού εγκλήματος. Κεντρικός στόχος είναι να καλύψει αυτές τις μορφές οργανωτικής παρέκκλισης, που είναι το συλλογικό προϊόν των κοινών ενεργειών μεταξύ κρατικών φορέων και επιχειρήσεων και να θέσει στο προσκήνιο τη σχέση μεταξύ κράτους, τάξης και επιχειρηματικού εγκλήματος. Να δείξει ότι το κράτος αποτελεί έναν από τους σημαντικότερους παράγοντες όχι μόνο στη διευκόλυνση, αλλά και στη διατήρηση και αναπαραγωγή επιχειρηματικών εγκλημάτων εις βάρος ατομικών και κοινωνικών αγαθών (ζωή, υγεία, περιβάλλον). Και να αναδείξει την καθοριστική σημασία της κοινωνικής αντίδρασης και κινητοποίησης στην πολιτική που τελικά θα ακολουθήσει το κράτος. Η ανάλυση του κρατικά διευκολυνόμενου επιχειρηματικού εγκλήματος στηρίζεται στο «Ενοποιημένο Θεωρητικό Σχήμα Κρατικού-Επιχειρηματικού Εγκλήματος» των Kramer, Michalowski και Kauzlarich (2002), όπου ενσωματώνονται τρία διαφορετικά επίπεδα αναφοράς και επεξήγησης, που αφορούν στις τρεις διαφορετικές θεωρητικές προσεγγίσεις που έχουν αναπτυχθεί στο πλαίσιο της μελέτης του επιχειρηματικού εγκλήματος. Κεντρική πρόταση του ολοκληρωμένου θεωρητικού σχήματος είναι ότι προϋπόθεση για να προκύψει το κρατικά διευκολυνόμενο επιχειρηματικό έγκλημα είναι να υπάρχει πίεση για την επίτευξη των οικονομικών στόχων της επιχείρησης, πρόσβαση στα παράνομα μέσα που θα καταστήσει τη συμπεριφορά αυτή εφικτή και έλλειψη αποτελεσματικού ελέγχου και περιορισμών.Ολόκληρο το εννοιολογικό πλαίσιο του ολοκληρωμένου μοντέλου αναπτύσσεται στην εμπειρική ανάλυση μίας περίπτωσης, που όσον αφορά στην αντιπροσωπευτικότητα της, αποτελεί μία από τις σοβαρότερες περιβαλλοντικές συγκρούσεις, τόσο για την ένταση και τη διάρκεια που έλαβε, όσο και για την έκταση και τις μορφές που πήρε. Πρόκειται για μία πολύμορφη σύγκρουση μεταξύ της Δημόσιας Επιχείρησης Ηλεκτρισμού και των τοπικών κοινοτήτων μέσω του Συνηγόρου του Πολίτη πάνω στο ζήτημα της εκμετάλλευσης λιγνίτη και των επιπτώσεων στο περιβάλλον και την υγεία του πληθυσμού, και στη συνέχεια της σύγκρουσης μεταξύ της μη κυβερνητικής οργάνωσης Ίδρυμα Μαραγκοπούλου για τα Δικαιώματα του Ανθρώπου (ΙΜΔΑ) και του ελληνικού κράτους αναφορικά με τις πολυάριθμες ενέργειες και παραλείψεις του κράτους για την ελάττωση των επιπτώσεων αυτής της εκμετάλλευσης στο περιβάλλον και τους κατοίκους. Παρουσιάζονται αναλυτικά τα αποτελέσματα της περιπτωσιολογικής μελέτης που παρείχαν άμεση υποστήριξη στο ολοκληρωμένο θεωρητικό σχήμα και τέλος εξετάζεται η συζήτηση για την εισαγωγή της ποινικής ευθύνης των επιχειρήσεων καθώς και τα διαφορετικά μοντέλα ποινικής ευθύνης των επιχειρήσεων που έχουν τεθεί ή προτείνονται να τεθούν σε εφαρμογή.
Μοντελοποίηση δυναμικών δορυφορικών τροχιών στο πλαίσιο των σύγχρονων αποστολών της διαστημικής γεωδαισίας
Authors: Παπανικολάου Θωμάς
Published: August 2021

Η μοντελοποίηση των δορυφορικών τροχιών αποτελεί βασικό αντικείμενο μελέτης της διαστημικής γεωδαισίας από την εποχή των πρώτων τεχνητών δορυφόρων έως τις σύγχρονες δορυφορικές αποστολές. Η παραμετροποίηση της δορυφορικής τροχιάς παράλληλα με την ανάλυση παρατηρήσεων της διαστημικής γεωδαισίας, στοχεύει στην αντιμετώπιση των τριών βασικών αντικειμένων της γεωδαισίας τα οποία είναι το σύστημα αναφοράς, το πεδίο βαρύτητας και η περιστροφή της γης. Η μαθηματική σχέση μεταξύ του πεδίου βαρύτητας και της κίνησης των δορυφόρων αποτελεί συνεχές αντικείμενο έρευνας καθώς υφίστανται ειδικά σχεδιασμένες αποστολές για το σκοπό αυτό. Τα νέα δορυφορικά δεδομένα επιτρέπουν την αριθμητική διερεύνηση καθώς και την εξέλιξη θεωρητικών προσεγγίσεων για τη μοντελοποίηση του πεδίου βαρύτητας και τον ακριβή προσδιορισμό τροχιών. Κατά τη διάρκεια της τελευταίας δεκαετίας η μοντελοποίηση του πεδίου βαρύτητας έχει διαμορφωθεί μέσω των καινοτόμων τεχνικών που εισάγονται από τις αποστολές CHAMP (CHAllenging Mini-satellite Payload), GRACE (Gravity Recovery And Climate Experiment) και GOCE (Gravity field and steady-state Ocean Circulation Explorer). Η παρούσα διατριβή πραγματεύεται ένα σύγχρονο πρόβλημα της διαστημικής γεωδαισίας μέσω διαμόρφωσης της μαθηματικής μοντελοποίησης δορυφορικών τροχιών και την αντιμετώπιση του προβλήματος του δυναμικού προσδιορισμού της τροχιάς ως ένα υπερπαραμετροποιημένο πρόβλημα εκτίμησης. Βασικό ζητούμενο αποτελεί η διερεύνηση αυστηρών μαθηματικών προσεγγίσεων με βάση τις υφιστάμενες θεωρίες τροχιών. Η διερεύνηση αυτή στοχεύει στη δυναμική μοντελοποίηση και ανάλυση της δορυφορικής τροχιάς υπό γεωδαιτική σκοπιά. Θεωρούμε τη δορυφορική τροχιά ως ένα δυναμικό σύστημα στο χώρο που εκφράζεται από τη θεμελιώδη εξίσωση κίνησης και καταγράφουμε τις αποκλίσεις που υφίσταται από τις μεταβολές της μοντελοποίησης που επιφέρουμε. Με βάση τις αρχές της ουράνιας μηχανικής, εκπονούμε τους απαραίτητους αστροδυναμικούς υπολογισμούς σε ένα ευρύ φάσμα παραμετροποίησης των μεθόδων αριθμητικής ανάλυσης και κυρίως του δυναμικού μοντέλου. Η σχετική διερεύνηση πραγματοποιείται τόσο σε θεωρητική προσέγγιση αλλά και σε πρακτικό επίπεδο μέσω της αριθμητικής υλοποίησης ενός τέτοιου σχήματος και εφαρμογής του σε πραγματικές τροχιές γεωδαιτικού και γεωφυσικού ενδιαφέροντος. Στο πλαίσιο της διατριβής αναπτύχθηκε λογισμικό που υλοποιεί τη μοντελοποίηση ενός αμιγώς δυναμικού προσδιορισμού τροχιών με χρήση των σύγχρονων διαστημικών τεχνικών των αποστολών GRACE και GOCE.
Ο ρόλος της οστεοποντίνης στη κακοήθη υπεζωκοτική συλλογή
Authors: Ψαλλίδας Ιωάννης
Published: August 2021

Σκοπός: Η οστεοποντίνη (SPP1) επάγει την επιβίωση των καρκινικών κυττάρων και ρυθμίζει την φλεγμονή και την αγγειογένεση φαινόμενα με κεντρικό ρόλο στην παθογένεση της κακοήθους υπεζωκοτικής συλλογής (ΚΥΣ). Ο σκοπός της εργασίας είναι να ερευνηθεί η επίδραση της οστεοποντίνης του ξενιστή και του καρκινικού κυττάρου στην παθογένεση της ΚΥΣ και να μελετηθούν οι μηχανισμοί δράσης της κυτταροκίνης στο φαινόμενο. Μεθοδολογία: Χρησιμοποιήθηκε το πειραματικό μοντέλο ΚΥΣ σε ποντικούς. Για να μελετήσουμε την επίδραση της SPP1 του ξενιστή και του καρκινικού κυττάρου στο φαινόμενο χορηγήθηκαν ενδοϋπεζωκοτικές ενέσεις κυττάρων αδενοκαρκινώματος ποντικών (LLC) που παράγουν (vector) και δεν παράγουν (sh/Spp1) SPP1 καθώς και σε πειραματόζωα που παράγουν (wild type) και δεν παράγουν (knock out) SPP1. Αποτελέσματα: Η SPP1 του ξενιστή και του καρκινικού κυττάρου δρουν με τρόπο συνεργικό και επάγουν την συσσώρευση πλευριτικού υγρού και την ενδοϋπεζωκοτική διασπορά καρκινικών κυττάρων (p<0.001). Η SPP1 του ξενιστή επάγει την μετανάστευση μακροφάγων στην υπεζωκοτική κοιλότητα και την αγγειογένεση ενώ η SPP1 του καρκινικού κυττάρου την απόπτωση των καρκινικών κυττάρων. Επιπλέον, η SPP1 επάγει την αγγειακή διαπερατότητα με τρόπο ανεξάρτητο από τον αγγειακό αυξητικό παράγοντα των ενδοθηλιακών κυττάρων (VEGF). Τέλος, η SPP1 του καρκινικού κυττάρου και του ξενιστή επιδρά στην έκφραση προφλεγμονωδών και αγγειογενετικών διαμεσολαβητών στο μικροπεριβάλλον του καρκίνου. Συμπέρασμα: SPP1 του καρκινικού κυττάρου και του ξενιστή επηρεάζουν διαφορετικά φαινόμενα της ΚΥΣ και λειτουργούν συνεργικά στην συσσώρευση πλευριτικού υγρού και στην πρόοδο της καρκινικής προόδου. Η SPP1 πιθανά να αποτελεί ένα μελλοντικό στόχο για θεραπευτικές παρεμβάσεις σε ασθενείς με ΚΥΣ.
Η έννοια και η αξία της ιδιοκτησίας
Authors: Προγούλης Νικόλαος
Published: August 2021

Σκοπός του παρόντος είναι να προσεγγίσει κριτικά και συστηματικά τις κύριες αντιλήψεις περί της ιδιοκτησίας, και να την αξιολογήσει ως θεσμό, κυρίως, στο φως των σύγχρονων εξελίξεων που αυτή γνωρίζει. Κάθε θεσμός έχει ένα σημαντικό ηθικό περιεχόμενο, όσο κι αν αυτό συχνά περνάει απαρατήρητο. Οι περισσότεροι θεωρούμε ότι ηθικά αποτιμήσιμες είναι οι ηθελημένες πράξεις. Για παράδειγμα, το δίκαιο και το άδικο, ό,τι περιεχόμενο κι αν τους αποδίδεται, αποδυναμώνονται σημαντικά, όταν αναφέρονται σε ακούσιες ενέργειες. Πέρα όμως από τις δίκαιες και άδικες πράξεις, υπάρχουν, επίσης, δίκαιοι και άδικοι θεσμοί ή συνθήκες, που τα μεμονωμένα άτομα σπάνια και ελάχιστα μπορούν να επηρεάσουν. Εν τούτοις, ενώ μια ατομική πράξη έχει έναν σχετικά περιορισμένο αριθμό αποδεκτών, οι δίκαιοι ή άδικοι θεσμοί επηρεάζουν άμεσα όλους όσους ζουν και πράττουν μέσα σε αυτούς, δηλαδή, ολόκληρη την κοινωνία. Έτσι, ακόμη και οι χειρότερες ατομικές πράξεις δείχνουν ασήμαντες μπροστά στα δεινά που επέφερε σε αμέτρητους ανθρώπους η δουλοκτησία, για παράδειγμα. Θεωρούμε λοιπόν, ότι είναι, από ηθική άποψη σημαντικό να εξετάζουμε με κριτικό βλέμμα τους κυρίαρχους θεσμούς κάθε κοινωνίας. […]
Πλαίσιο διαχείρισης ναυτιλιακής κίνησης στο Αιγαίο πέλαγος, υπό το πρίσμα ενεργειακών και γεωπολιτικών εξελίξεων
Authors: Δαλακλής Δημήτριος
Published: August 2021

Η παρούσα διδακτορική διατριβή, αναδεικνύει τον καθοριστικό ρόλο της Μεσογείου στη διεκπεραίωση του παγκοσμίου εμπορίου. Μέσω της θάλασσας αυτής και ειδικότερα από το Αιγαίο Πέλαγος διακινείται ένας εξαιρετικά υψηλός αριθμός φορτίων πετρελαίου. Από τη θαλάσσια λεκάνη της ανατολικής Μεσογείου -είτε αποκλειστικά μέσω πετρελαιοφόρων πλοίων, είτε σε συνδυασμό αγωγών και τάνκερ μεσαίου ή μεγάλου μεγέθους- διέρχεται το σύνολο σχεδόν των ενεργειακών πόρων των χωρών πέριξ της Κασπίας Θάλασσας και της Ρωσίας, του μεγαλύτερου ενεργειακού ευρωπαϊκού εταίρου, μία τάση που παρουσιάζει αυξητικό ρυθμό. Περαιτέρω, και οι εξαγωγές του Περσικού Κόλπου, της μεγαλύτερης γεννήτριας θαλασσίων μεταφορών για ενεργειακούς πόρους, στη συντριπτική πλειονότητα τους θα κινηθούν μέσω της Μεσογείου για να καταλήξουν στην ενεργειακά διψασμένη Ευρώπη. Αφού λοιπόν στη συγκεκριμένη θαλάσσια περιφέρεια και ιδιαίτερα στο Αιγαίο Πέλαγος συγκεντρώνεται ένας αρκετά υψηλός αριθμός πλοίων, είναι μάλλον ευνόητο ότι εκεί θα καταγράφεται και ένας σχετικά αυξημένος αριθμός από ναυτικά ατυχήματα. Με αντικειμενικό σκοπό τη βελτίωση της ασφάλειας της ναυσιπλοΐας και πρωτίστως τον περιορισμό του ενδεχομένου της πετρελαϊκής ατυχηματικής ρύπανσης, το ερευνητικό έργο κινείται στην κατεύθυνση της παρεμβατικής δράσης (βλ. πορειογράφηση-ships' routeing) στα δρομολόγια που χρησιμοποιούν τα πλοία που κινούνται στο Αιγαίο. Βασικό συμπέρασμα είναι ότι οι προσπάθειες πορειογράφησης των πλοίων στις ελληνικές θάλασσες, μία δραστηριότητα που σε πολλές άλλες περιοχές του κόσμου έχει συμβάλει καθοριστικά στον περιορισμό των ατυχημάτων, καταγράφονται σε σχετικά περιορισμένο επίπεδο. Στο παραπάνω πλαίσιο, προτείνονται προς υιοθέτηση διάφορες λύσεις για την επαύξηση της ασφάλειας των θαλασσίων μεταφορών και της προστασίας της ανθρώπινης ζωής στη θάλασσα, ιδίως στη μορφή της θέσπισης σχεδιαγραμμάτων διαχωρισμού της κυκλοφορίας (ΣΔΚ) στις περιοχές του Καφηρέα, μεταξύ Μακρονήσου-Κέας και τέλος στο Σαρωνικό Κόλπο. Επιπρόσθετα, οι ηλεκτρονικές υπηρεσίες υποστήριξης της ναυτιλίας στον ευρύτερο ελλαδικό χώρο παρατίθενται και συγκεκριμένες προτάσεις βελτιστοποίησης του όλου συστήματος Vessel Traffic Management Information System (VTMIS) συζητούνται.
Ανάπτυξη επιχειρηματολογίας στο λύκειο
Authors: Παγκουρέλια Ευγενία
Published: August 2021

Η έρευνα προσανατολίζεται στη διερεύνηση των χαρακτηριστικών, της οργάνωσης, των λειτουργιών και της αποτελεσματικότητας της επιχειρηματολογίας, όπως αυτή διαμορφώνεται ως εκπαιδευτική πρακτική στη Δευτεροβάθμια εκπαίδευση. Ειδικότερα, στόχος της συγκεκριμένης διατριβής είναι η διαπίστωση του βαθμού ικανότητας των μαθητών/τριών που ολοκληρώνουν την ελληνική Δευτεροβάθμια εκπαίδευση να κατανοούν, να αναλύουν και να αξιολογούν πτυχές του λόγου της πειθούς σε γλωσσικά αλλά και σε πολυτροπικά κείμενα, καθώς και να παραγάγουν αποτελεσματικά από επικοινωνιακής άποψης κείμενα πειθούς. Για τον έλεγχο αυτών των ικανοτήτων διαμορφώθηκε ερευνητικό εργαλείο συλλογής δεδομένων (δοκιμασία/τεστ επιχειρηματολογίας), το οποίο εφαρμόστηκε σε όλα τα Ενιαία Λύκεια της πόλης του Βόλου. Η δοκιμασία αποτελούνταν από ασκήσεις σύμφωνες με το είδος των γραπτών και προφορικών εργασιών που εκπονούνται στο πλαίσιο του σχολείου, αλλά και με τις πτυχές του επιχειρηματολογικού λόγου που επιδιωκόταν να διερευνηθούν. Έτσι, το σύνολο των ασκήσεων που συμπεριλήφθηκαν στη δοκιμασία αφορούσαν στο σημασιολογικό περιεχόμενο, τη δομική σύσταση και οργάνωση, τα κειμενικά (λεξικογραμματικά) χαρακτηριστικά, αλλά και τις λειτουργίες που επιτελούνται σε επίπεδο επιχειρηματολογίας. Ως κριτήρια αξιολόγησης αξιοποιήθηκαν οι αρχές της αριστοτελικής λογικής, η Γραμματική του Οπτικού Κειμένου (για την περίπτωση της πειθούς σε πολυτροπικό κείμενο έντυπης διαφημιστικής αφίσας) και η Συστημική Λειτουργική Γραμματική για την ποιοτική ανάλυση του παραγόμενου από τους μαθητές γραπτού επιχειρηματολογικού λόγου. Από την ποιοτική αποτίμηση των μαθητικών επιδόσεων και τη στατιστική επεξεργασία των δεδομένων μέσω SPSS διαπιστώθηκε ότι στην τελευταία βαθμίδα της ελληνικής Δευτεροβάθμιας εκπαίδευσης: α) οι μη επιδέξιοι/ες στην επιχειρηματολογία μαθητές/τριες είναι πολλοί περισσότεροι από τους επιδέξιους σε δεξιότητες παραγωγής και αναγνώρισης, β)οι μαθητές/τριες παρουσιάζουν καλύτερες επιδόσεις στην παραγωγή παρά στην αναγνώριση επιχειρηματολογικού λόγου, γ) οι επιδόσεις στον εντοπισμό γλωσσικών και οπτικών στοιχείων που συμβάλλουν στην πειθώ μιας έντυπης διαφημιστικής αφίσας κυμαίνονται γενικά σε χαμηλό επίπεδο χωρίς διαφοροποιήσεις μεταξύ τους, δ) δεν υφίστανται διαφορές στις επιδόσεις μεταξύ των δύο φύλων i) στην αναγνώριση και παραγωγή επιχειρηματολογικού λόγου, ii) στην αναγνώριση στοιχείων πειθούς σε πολυτροπικό κείμενο έντυπης διαφημιστικής αφίσας και iii) γενικά στις συνολικές επιχειρηματολογικές δεξιότητες. ε)Παράλληλα, η αποτελεσματικότητα του παραγόμενου από τους μαθητές επιχειρηματολογικού λόγου αποδείχτηκε συνάρτηση της σωστής αξιοποίησης της Τροπικότητας και της Εμπλοκής.
Επίπεδα της πρωτεΐνης klotho σε πρόωρα νεογνά
Authors: Γαρατζιώτη Μαρία
Published: August 2021

Klotho, a protein with anti-aging properties, regulates phosphate, calcium and bonemetabolism, induces resistance against oxidative stress and may participate in insulinsignalling. Neonates, especially preterm ones, are prone to metabolic disturbances andoxidative stress. The role of kltho in neonates is not known.The objective of this prospective study was to evaluate circulating klothoconcentrations in preterm and full-term neonates and unravel possible correlationswith growth, metabolism and indices of oxidative stress.Plasma Klotho levels were determined by specific ELISA in 50 healthy neonates (25preterm, mean [SD] gestational age 33.7 [1.1] weeks and 25 full-term infants) at days14 and 28 of life. Associations of Klotho with anthropometric (body weight andlength) and metabolic parameters (serum calcium, phosphate, 1,25-dihydroxy-vitaminD, parathormone, FGF23, glucose, insulin, homeostasis model assessment index ofinsulin resistance [HOMA-IR]), and indices of oxidative stress (malonyldialdehyde[MDA] concentration and superoxide dismutase activity) were examined.Statistical analysis led to the following results:1. Plasma Klotho levels are significantly higher in full-term than preterm infantsat both days 14 (1099 [480] pg/mL vs. 884 [239] pg/mL, respectively; P<0.05) and 28(1277 [444] pg/mL vs. 983 [264] pg/mL, respectively; P<0.01).2. In both preterm and full-term infants, Klotho levels increase significantly fromday 14 to 28 of life (P<0.001).3. Circulating -Klotho concentrations correlate with gestational age (r=0.32,P=0.001), body weight (r=0.34, p=0.001), body length (r=0.33, P=0.001), 1,25-dihydroxy-vitamin D level (r=0.24, P<0.05) and MDA level (r=0.20, P<0.05), but notwith glucose, insulin, or HOMA-IR values.In conclusion, plasma klotho levels rise as gestational and postnatal age advance inneonates and may have an impact on vitamin D metabolism and oxidative stress.Whether klotho may have a role in the regulation of infants’ growth needs to befurther studied.
Η συμβολή της παλμικής οξυμετρίας στην παρακολούθηση του τοκετού
Authors: Μπέτσας Γεώργιος
Published: August 2021

Ο πρωταρχικός σκοπός της μελέτης ήταν να ελέγξει εάν η προσθήκη της παλμικής οξυμετρίας στην κλασική καρδιοτοκογραφική παρακολούθηση βελτιώνει την ακρίβεια στην παρακολούθηση του εμβρύου κατα τη διάρκεια του τοκετού και συμβάλλει στην ελλάτωση του ποσοστού των καισαρικών τομών. Στην προοπτική αυτή μελέτη τυχαιοποιήθηκαν 200 επίτοκες που βρισκόταν στο πρώτο στάδιο του τοκετού σε δύο υποομάδες. Η πρώτη ομάδα που ονομάστηκε ομάδα αναφοράς και συμπεριελάμβανε επίτοκες οι οποίες ελέγχονταν με καρδιοτοκογραφική παρακολούθηση μόνο και η δεύτερη ομάδα που ονομάστηκε ομάδα μελέτης και συμπεριλήφθησαν οι επίτοκες οι οποίες ελέγχονταν με καρδιοτοκογραφική παρακολούθηση και την συνεχή καταγραφή του κορεσμού του εμβρυικού οξυγόνου με τη μέθοδο της παλμικής οξυμετρίας. Δεν παρατηρήθηκε στατιστικά σημαντική διαφορά στο συνολικό ποσοστό των καισαρικών τομών για όλες τις ενδείξεις ανάμεσα στις δύο υποομάδες (41% ομάδα αναφοράς και 43%, ομάδα μελέτης, p=0.269 ), ούτε και στην υποομάδα της εμβρυικής δυσφορίας(14% και 8% αντίστοιχα, p=0.101). Επίσης δεν υπήρχε σημαντική διαφορά στα νεογνικά αποτελέσματα, (pH ομφαλικής p=0.376). Η γνώση της εμβρυικής οξυγόνωσης κατά τη διάρκεια του τοκετού δεν συμβάλλει τελικά σε στατιστικά σημαντική μείωση του συνολικού ποσοστού των καισαρικών τομών συνολικά ή για την υποκατηγορία της εμβρυικής δυσφορίας (μη εφησυχαστικό καρδιοτοκογράφημα) ειδικότερα. Η ανάπτυξη νέων τεχνολογιών και μεθόδων οι οποίες θα μπορούσαν να αυξήσουν την αποτελεσματικότητά μας σαφέστατα είναι θεμιτή και αναγκαία. Σίγουρα όμως η εφαρμογή τους στην καθημερινή πρακτική είναι κάτι διαφορετικό και χρειάζεται ελεγχόμενη και προσεκτική παρακολούθηση της αποτελεσματικότητάς τους.
Η αποτελεσματικότητα της εντατικής και της ελάχιστης παρέμβασης στη διακοπή του καπνίσματος κατά την εγκυμοσύνη
Authors: Λουκοπούλου Ανδριανή
Published: August 2021

ΕΙΣΑΓΩΓΗ: Το υψηλότερο ποσοστό καπνίσματος παγκοσμίως μεταξύ των γυναικών που καπνίζουν καταγράφτηκε στην Ελλάδα, όπου το 2007 κάπνιζε το 31.3% των γυναικών και το 2009 το 39%. Σε αυτό το πλαίσιο αρκετές γυναίκες συνεχίζουν να καπνίζουν κατά τη διάρκεια της εγκυμοσύνης.ΣΚΟΠΟΣ: Σκοπός της παρούσας κλινικής δοκιμής ήταν να διερευνήσει αν η παροχή εντατικής παρέμβασης για τη διακοπή του καπνίσματος κατά την κύηση, μπορεί να είναι αποτελεσματικότερη σε σχέση με την ελάχιστη παρέμβαση. ΜΕΘΟΔΟΙ: Μελετήσαμε 84 έγκυες καπνίστριες (42 στην πειραματική ομάδα και 42 στην ομάδα ελέγχου), που κάπνιζαν >5 τσιγάρα εβδομαδιαίως και ήταν <24 εβδομάδων κυήσεως κατά την εισαγωγή τους στην έρευνα, ηλικίας 31.9±5.2 έτη. Η πειραματική ομάδα/ εντατικής παρέμβασης συμπεριελάμβανε: 30 λεπτά γνωσιακής-συμπεριφοριστικής παρέμβασης και χορήγηση έντυπου οδηγού αυτοβοήθειας. Η ομάδα ελέγχου/ ελάχιστης παρέμβασης συμπεριελάμβανε: σύντομες συμβουλές 5 λεπτών και τη χορήγηση ενός συνοπτικού φυλλαδίου. H διακοπή του καπνίσματος επιβεβαιώθηκε βιοχημικά με δείγματα ούρων για έλεγχο κοτινίνης και νικοτίνης στην αρχική συνάντηση, περί την 32η εβδομάδα κυήσεως και 6 μήνες μετά τον τοκετό. (ClinicalTrials.gov Identifier: NCT01210118).ΑΠΟΤΕΛΕΣΜΑΤΑ: Τα ερευνητικά αποτελέσματα δείχνουν ότι ένα σημαντικά υψηλότερο ποσοστό εγκύων καπνιστριών διέκοψε το κάπνισμα στην πειραματική ομάδα (45,2%) από ότι στην ομάδα ελέγχου (21,4%).Τα επίπεδα κοτινίνης και νικοτίνης ούρων ήταν παρόμοια στις δύο ομάδες πριν την παρέμβαση. Mετά την παρέμβαση παρατηρήθηκε σημαντική μείωση στις συγκεντρώσεις κοτινίνης ούρων στην πειραματική ομάδα (-140,74±361,7 ng/ml, p=0,004), ενώ στην ομάδα ελέγχου δεν διαπιστώθηκε μείωση στις συγκεντρώσεις κοτινίνης ούρων (-82,14±485,7 ng/ml, p=0,228). Ομοίως, παρατηρήθηκε σημαντική μείωση στις συγκεντρώσεις νικοτίνης ούρων στην πειραματική ομάδα (-190,13±620 ng/ml, p=0,005), ενώ στην ομάδα ελέγχου παρουσιάζεται μια μικρή μη στατιστικά σημαντική αύξηση στις συγκεντρώσεις της νικοτίνης των ούρων (234,3±1010,7 ng/ml, p=0,812).ΣΥΜΠΕΡΑΣΜΑΤΑ: Τα αποτελέσματα αυτά δείχνουν στατιστικά σημαντική διαφορά στην αποτελεσματικότητα της εντατικής παρέμβασης σε σχέση με την ελάχιστη παρέμβαση για τη διακοπή του καπνίσματος κατά την κύηση, υποδηλώνοντας τη χρησιμότητά της εφαρμογής της εντατικής παρέμβασης στην κλινική πράξη.